Nordjyllands Politi har fået melding om, at viadukten under jernbanen i Sindal står under vand - så meget, at der efter sigende ikke kan køres igennem den.

Det oplyser vagtchef ved Nordjyllands Politi, Per Vagn Nielsen. Politiet har nu kontaktet Vejdirektoratet, som er på vej for at se på sagerne. De har desuden fået Hjørring Kommune til at stille op med pumper, så vandet kan fjernes.